CELEX: 62017TN0198
Language: bg
Date: 2017-03-29 00:00:00
Title: Дело T-198/17: Иск, предявен на 29 март 2017 г. — EKETA/Комисия

15.5.2017   
            
            
               BG
            
            
               Официален вестник на Европейския съюз
            
            
               C 151/47
            
         Иск, предявен на 29 март 2017 г. — EKETA/Комисия
   (Дело T-198/17)
   (2017/C 151/60)
   Език на производството: гръцки
   
      Страни
   
   
      Ищец: Ethniko Kentro Erevnas kai Technologikis Anaptyxis (EKETA) (Солун, Гърция) (представители: V. Christianos и S. Paliou, адвокати)
   
      Ответник: Европейска комисия
   
      Искания на ищеца
   
   Ищецът иска от Общия съд:
   
               —
            
            
               да установи, че искането на Европейската комисия EKETA да възстанови сумата от 38 241,00 EUR, съответстваща на изплатените му суми по проект ACTIBIO, отправено с дебитно известие № 3241615335/29.11.2016, е неоснователно по отношение на сумата от 9 353,56 EUR,
            
         
               —
            
            
               да установи, че сумата от 9 353,56 EUR представлява допустим разход и ΕΚΕΤΑ не е задължено да я възстанови на Европейската комисия, и
            
         
               —
            
            
               да осъди Европейската комисия да заплати съдебните разноски на ищеца във връзка с производството.
            
         
      Основания и основни доводи
   
   
               1.
            
            
               С разглеждания иск Ethniko Kentro Erevnas kai Technologikis Anaptyxis (наричано по-нататък „EKETA“) оспорва отправеното от Комисията искане с дебитно известие № 3241615335/29.11.2016 във връзка с участието му по проекта ACTIBIO. С посоченото дебитно известие Комисията е поискала ΕΚΕΤΑ да възстанови част от плащанията, получени от него по проект ACTIBIO в размер на 38 241,00 EUR. Искането е в резултат от проверка на място, извършена от Европейската комисия в обекти на ищеца.
            
         
               2.
            
            
               Във връзка с това ищецът иска от Общия съд на основание член 272 ДФЕС да установи, че от посочената в дебитното известие сума, 9 353,56 EUR са допустим разход и ΕΚΕΤΑ не е задължено да ги възстанови на Комисията.
            
         
               3.
            
            
               ΕΚΕΤΑ припомня, че посочената сума от 9 353,56 EUR включва допустими разходи за персонал и непреки разходи, които Комисията неправилно отхвърля като недопустими. Допустимостта на разходите на ищеца се потвърждава от това, че е била посочена пред Европейската комисия по време на проверката на място, в последващата кореспонденция, както и пред Общия съд.